Mimmit koodaa

Mimmit koodaa on Software Finland ry:n valtakunnallinen IT-alan ohjelma, joka järjestää IT-alan koulutusta ja auttaa työnhakijoita työllistymään teknologia-aloille. Ohjelma antaa kaikille tasa-arvoisen mahdollisuuden opiskella ja menestyä teknologia-alalla sukupuolesta riippumatta. Mimmit koodaa -ohjelma on työllistänyt onnistuneesti satoja naisia IT-alan työpaikkoihin ja lisännyt alan yritysten ja työntekijöiden kohtaamista. 

Mimmit koodaa -ohjelma edistää IT-alaa ja laadukkaan softan syntymistä. Se järjestää yhteistyössä toimialan yritysten kanssa maksuttomia koulutuksia, workshopeja, podcasteja, blogeja, webinaareja ja tapahtumia naisille, joilla ei ole aikaisempaa koodaus- tai teknologia-alan kokemusta.  

Ohjelman laajaan valtakunnalliseen verkostoon kuuluu yli 100 yhteistyökumppania oppilaitoksista yrityksiin. Ohjelma tavoittaa vuosittain noin 11 000 ohjelmistokehityksestä ja softasta kiinnostunutta naista. Mimmit koodaa on kautta aikojen järjestänyt yhteensä 380 erilaista alan tapahtumaa, joissa on ollut yhteensä liki 28 300 osallistujakertaa. Tapahtumien tavoite on tutustuttaa konkretian kautta alan eri käsitteisiin ja murtaa teknologiaan liittyviä mielikuvia.

Mimmit koodaa -ohjelma ja sen vetäjä Milja Köpsi ovat palkittu useaan otteeseen työstään tasa-arvon ja teknologia-alan monimuotoisuuden hyväksi. Ohjelma voitti parhaan ohjelman palkinnon Mesoaja Gaalassa 2019, sai EU:n tasa-arvopalkinnon joulukuussa 2019 ja sai Teknologiateollisuuden 100 000 euron apurahan vuonna 2020. Mimmit koodaa -ohjelma palkittiin vuonna 2022 Diversify Blaze Inclusion Awards-palkinnolla ja vuonna 2024 Plan Suomen tyttöpalkinnolla.  

Ohjelma jakaa vuosittain Mimmit koodaa -palkinnon alalla toimivalle naiselle, joka edistää ohjelman arvoja ja toimii hyvänä esikuvana siitä, kuinka paljon teot merkitsevät.  

Mimmit koodaa -ohjelman omissa naisille tekemissä kyselyissä kautta vuosien (2021-2025) on noussut esiin nämä ongelmat IT-alalla:

 naisten sisäistämät stereotypiat ja ennakkoluulot IT-alasta ja sen vaatimuksista.
 naisia ei ohjattu IT-alan pariin.
 naiset tuntevat olevansa IT-alalla ulkopuolisia.
 naisilta puuttuu naisesikuvia IT-alalta.

 Historia 
Software Finland ry perusti Mimmit koodaa -ohjelman vuonna 2018 ja sen taustalla oli yhdistyksen toimitusjohtaja Rasmus Roiha kollegansa Milja Köpsi kanssa, joka myöhemmin siirtyi täysipäiväisesti hoitamaan Mimmit koodaa -ohjelmaa. Jo ohjelman alkumetreillä Milja Köpsi tunnisti Vlada Laukkosen huomion IT-alan sukupuolittuneisuudesta ja naisten haasteista alalla. Tämän myötä tunnistettiin suurempi yhteiskunnallinen ongelma, jonka pohjalta aloitettiin Mimmit koodaa -ohjelman suunnittelu ratkaisemaan toimialan osaajapulaa ja segregaatiota. 

Milja Köpsin johdolla Mimmit koodaa järjesti hands on-workshoppeja. Toimintaan heti alussa lähti mukaan kahdeksan yritystä; Futurice, IBM, Knowit, Microsoft, Codemate Oy, 2NS, Oivan ja Wunder. Workshopeihin osallistui satoja naisia ja ohjelmassa ymmärrettiin, että yhteiskunnallista tarvetta ohjelmalle on ennakoitua enemmän.

Mimmit koodaa RekryKoulutus-rekrytointiprojekti IT-alalle on järjestettiin yhteistyössä rekrytointi- ja koulutusyritys Sarasen kanssa vuonna 2020. 

Vuosina 2021 ja 2022 Mimmit koodaa julkaisi tutkimukset yhteistyössä Women in Tech Finlandin, Accenturen ja Tekniikan akateemiset TEK:in kanssa. Ensimmäisessä tutkimuksessa "The ingredients of inclusivity"  käsiteltiin inklusiivisen työn merkitystä suomalaisten naisten teknologiarooleissa. Toisessa tutkimuksessa "Studying tech – still a man’s world. How can we change this?" tutkittiin mm. naisten syitä lähteä IT-alalle ja sitä, millaisina naiset näkivät tulevaisuutensa teknologia-alalla. 

Ohjelman järjestämissä Utrahack Hackathon -tapahtumissa vuosina 2021-2023 naiset saavat kokeilla IT-taitojaan kehittelemällä ratkaisuja erilaisiin teknologisiin haasteisiin. Vuoden 2021 Ultrahack Hackatonissa etsittiin kestävämmän elämäntavan ratkaisuja yhdessä Sitran kanssa, ja etsittiin digitalisaation haasteita työssä ja rekrytoinnissa yhteistyössä Helsingin kaupungin kanssa. Vuoden 2022 haasteessa parannettin aikuisväestön digitaitoja, pienennettiin digitaalisten taitojen tason kuilua ja lisättiin tietoisuutta kyberturvallisuudesta yhdessä Huawein, Wärtsilän, Stora Enson ja ICT Oulun kanssa. Vuonna 2023 Hackathonissa kehitettiin innovatiivisia ratkaisuja, jotka auttoivat HR-osastoja navigoimaan digitaalisessa ympäristössä yhdessä 11 eri yrityksen kanssa.

Mimmit koodaa tekee läheistä yhteistyötä Amazon Web Servicesin kanssa ja erityisesti vuosina 2022-2024 tarjottiin useita sertifiointipolkuja, joiden päätteeksi mukaan osallistuneet naiset saivat suorittaa kyseisen opintopolun sertifioinnin maksutta. Vuosien aikana on tarjottu mahdollisuus Cloud Practitioner, AI Practitioner ja Solutions Architect sertifikaatteihin.

Ohjelman kautta on myös päässyt tutustumaan Microsoft Taitoja Työelämään (Skills for Jobs) -opintopolkuihin, joissa on vuosina 2024-2025 tutustuttu mm. Azureen, Power Platformiin ja tietoturvaan.

 Vaikuttavuus 
Mimmit koodaa tavoittaa tavoittaa yli 11 000 ohjelmistoalasta kiinnostunutta naista ja tekee aktiivisesti yhteistyötä lukuisten yritysten kanssa. Mimmit koodaa on osallistunut moniin vaikuttaviin tapahtumiin ympäri maailmaa vuosien ajan. Projektin vetäjä Milja Köpsi on useasti palkittu yhtenä Pohjoismaiden vaikuttavimpana IT-alan vaikuttajista.

Suomen ulkoministeriö on käyttänyt Mimmit koodaa -ohjelmaa positiivisen Suomi-mielikuvan eteenpäin viemisessä. Vuonna 2021 Suomen Kanadan suurlähetystö, Kanadan ulkoministeriö ja Ottawan yliopisto järjestivät webinaarin naisten taloudellisesta voimaantumisesta teknologian avulla pandemian jälkeisessä yhteiskunnassa. Tapahtuman yksi puhujista oli Mimmit koodaa -ohjelman koordinaattori Milja Köpsi.

Mimmit koodaa-palkintoa on jaettu vuodesta 2021 IT-alan vaikuttavimmille naisille, jotka edistävät omalla toiminnallaan ohjelman tavoitteita ja toimivat hyvänä esimerkkinä siitä, kuinka paljon teot merkitsevät. Palkinnon ovat saaneet:

 2021: Eeva-Jonna Panula, Ohjelmistokehittäjä, Futurice (palkinnon ojensi presidentti Tarja Halonen).
 2022: Susanna Kyllönen, IT-kehittäjä, Mehiläinen.
 2023: Ursula Koski, Senior Solutions Architect, Amazon Web Services.
 2024: Reetta Siltasalmi-Kautto, Agile Project Lead & Business Developer, Siili Solutions.
 2025: Karoliina Kauhanen, Perustaja ja hallituksen puheenjohtaja, Commu App.

Mimmit koodaa -ohjelma jakoi vuonna 2023 kunniamaininnat vaikuttaville naisille, jotka edistävät ohjelman tavoitteita poikkeuksellisella tavalla yrityksen kulisseissa, mutta joita ei ole nähty esimerkiksi Mimmit koodaa lavalla. Kunniamaininnan saivat:

 Outi Väättänen, Ericsson Finland.
 Anna Kosunen, Siili Solutions.

 Pohjois-Karjala projekti 
Mimmit koodaa -ohjelma sai erillisen hankkeen Pohjois-Karjalaan vuosille 2021-2023. Hankkeen nimeksi muodostuikin paikkakuntansa vuoksi #MimmitKoodaa Pohjois-Karjala.

Hankkeessa tuettiin paikallisten naisten kouluttautumista teknologia-aloille ja lisättiin naisten ammatillisia valmiuksia tulevaisuuden työtehtäviin. Hankkeessa tarjottiin maksutonta ja matalan kynnyksen tietoa ja valmennusta ohjelmistokehityksestä. Se myös muodosti paikallisen IT-alan yhteisön alueelle. Hankkeeseen osallistuvan naisen tuli asua Pohjois-Karjalassa ja hän voi olla elämäntilanteeltaan missä tahansa vaiheessa.

Hanke toteutettiin osana Pohjois-Karjalan maakuntaohjelmaa (POKAT 2021), pääpainopisteenään koulutus ja osaaminen. Hanketta rahoitti Euroopan sosiaalirahasto (ESR), ELY-keskus ja EU:n rakennerahasto Vipuvoimaa EU:lta.

 Palkinnot ja tunnustukset 
Vuonna 2019 Euroopan Talous- ja sosiaalikomitea palkitsi Mimmit koodaa -ohjelman EU:n tasa-arvopalkinnolla. Palkinnon luovutti EU-komissaari Jutta Urpilainen.

Vuoden ohjelma -palkinto myönnettiin 2019 Mesoaja Gaalassa, jossa palkitaan messu- ja tapahtumaosaamisen merkittävimmät tekijät niiden vaikuttavuuden ja vahvuuden perusteella.

Vuonna 2022 Mimmit koodaa huomioitiin Diversify Blaze Inclusion Awards -palkinnolla sarjassa The Catalyst, tasa-arvon ja inkluusion hyväksi tehdystä työstä.

Vuonna 2024 Mimmit koodaa -ohjelma palkittiin Plan Suomen historian ensimmäisellä tyttöpalkinnolla. Plan Suomen mukaan Mimmit koodaa mm. lisää merkittävästi tyttöjen ja naisten kiinnostusta teknologia-alaa kohtaan ja siten korjaa merkittävää rakenteellista haastetta.

 Lähteet 

Luokka:Tietotekniikka ja yhteiskunta